Nanaraka ny omby novidiko taminy dia ny taniko kosa no novidin-drainijery na karazan’ny lasany maina aza no azo ilazana azy. Nifanena teny an-tsena izahay indray mandeha, ary avy hatrany dia horakoraka araka ny mahazatra azy no nataony tamiko ity eto ialahy tahaka ny natosik’andriamanitra! Hoy izy. Andeha ho any an-trano vetivety. Nilaza taminy aho fa maimaika ihany, ary niala tsiny raha tsy afaka hiantrano marina ny an’ialahy, hoy izy, fa tsy tokony laniana amin’ny resaka lava ny fotoana hahavitan- javatra. Andeha hanketsy an-joron-tsena isika mianaka vetivety, fa eo ihany dia ho vita ny resaka. Nolazainy ahy fa misy sombiny amin’ny tanin-dry dada tafatsofoka amin’ilay taniny ery am-pitan’ny rano ka manjary mifanitsaka ny fitarihan-drano aoka ho vidiko io lehiroa, hoy izy, fa sady soa ho an’ialahy no ho soa ho ahy. Nilaza taminy aho fa tampoka tamiko ny fangatahany ka tsy hitako izay havaly azy eo noho eo. Saiky tsy tapitra akory anefa ny teniko dia efa voavalin-drainijery fantatro ihany izany, ary ialako tsiny amin’ialahy hoy izy, kanefa maika ny raharaha, ary izany no nanaovako hoe tahaka ny natosik’andriamanitra ialahy ho hitako androany. Tsy ny anareo ihany mantsy nomisy hividianako, fa ny an’olon-kafa koa. Asa raha fantatr’ialahy ry rainizanabary mbamin-dry raketamavo fa nanararaotra ny andro tsena ry zareo ka ety izao, ary izany koa no tiako hararaotina. Samy lavitra mantsy ny misy azy, ka ho sahirana indray ry zareo hiverina aty, sady raketamavo tsy vitan’ny maha-vehivavy azy fa efa antitra! Mbola nilaza ihany aho fa na eo aza ny fahamaikana dia tsy azo laizina ny raharaha; tsy ho vita vetivety eo ny fanoratan-tany. Kanefa dia mbola voavalin-drainijery avy hatrany ihany koa izany zanantsika ilay ao amin’ny birao, hoy izy, ka tsy misy ahiana. Ny vavolombelona efa vonona rahateo. Raharaha vita tapak’andro ve lehitsy, hanaovana ampitso lava handany andro. Androtr’iny ihany tokoa dia vita ny fanoratana. Lasan’ingahy rainijery ilay ilan-taninay. Toa mampihomehy ihany raha heverina ny fanekinekeko fotsiny izay nataon-drainijery, tsy tamin’ireo zavatra roa loha ireo ihany, fa tamin’ny hafa koa izay tsy voatantarako. 22- zoma 04 jolay 1969, iv lah 3950 kanefa tao ny tsy mbola fahalalako ny marina momba azy, tao ny hena-maso, ary raha ny amin’ity raharahan-tany ity, dia tao ny fangorahako ilay vehivavy tambanivohitra nolazainy ho anisan’ny tompon- tany hivarotra taminy. Fa ny hanampy sy hanazava ny tambanivohitra, noho izaho efa leon’ny tambonivohitra, no nahatonga ahy hifindra monina ety ambohitraivo, ka izay zavatra kely azoko hatao aminy toy ny tahaka ireny ve dia ho laviko? Androtr’iny ihany koa anefa dia nitranga ihany tamiko ny momba an-drainijery. Fa raha vao tonga kely foana tany an-trano aho, dia indreto tonga koa ilay rainizanabary sy raketamavo, saikatsaikatra, ary koa nalahelo tarehy sahiran-tsaina ihany izahay anaka vao tapa-kevitra ny hankety aminao, hoy izy. Sahiran-tsaina fa androany tery amin’ny birao isika vao nifankahalala ka dia tahaka ny manarak’olona foana toy ny tsipolitra antitra izahay tsy misy tsiny mihitsy ny amin’izany, hoy aho, ny hifankahalala aminareo toy izao indrindra no iriko eny, anaka, hoy ilay raketamavo. Anisan’ny naha-tapa-kevitra anay hankety ny fijerena ny endrikao tsotsotra sy bebe fitiavana. Kanefa na teo aza izany dia mbola sahiran-tsaina ihany koa izahay, satria zavatra efa vita, rano raraka tsy azo raofina no nanaitikitika anay ho resahina aminao anteriko aminareo indray tompoko, hoy aho, fa tsy mihafahafa mihitsy aho mandray anareo ka azonareo lazaina amim-pahatsorana izay tsy mampandry ny sainareo. Ary ny amin’ny hoe zavatra efa vita, dia ny maty angaha no tsy azo velomina, fa ny amkoatr’izany dia mety hisy fanafodiny ihany ny nofon-kena mby an-tanan-tsaka ve ho azo intsony, hoy rainizanabary nihomehy tsisazoka raha misy azoko hanampiana anareo, dia matokia fa hataoko, hoy aho ity, anaka, no mahalasa fisainana anay ary tsorina aminao fa mampalahelo anay, hoy raketamavo, nahoana no namidinao tamin’ingahy rainijery ilay taninao? Toa hafahafa izany fanontanianareo izany raneny, hoy aho, kanefa dia ho valiako ihany. Namidiko tamin’ingahy rainijery ilay tany satria mila azy izy, ary izaho dia tsy dia mila azy loatra. Raha hisy soa ho azy ve izaho hitsivalana amin’izany, fa tsy manjary tia tena tafahoatra! Hahafahana manamboatra ny tata-drano rahateo ny fifampivarotanay, araka ny teniny araka ny teniny, hoy rainibary izay dia izay ve, anaka no nahatonga anao hivarotra taminy?